Udbudspolitik 
Sagsfremstilling 
17.    Udbudspolitik  
                                                                                                                        Åbent 
Sagsnr.: 326-2014-7664        J.nr.: 00.01.00            Mikael Lind.: 326-2014-66644 
  
[adresse] 
Hermed forelægges forslag til revideret udbudspolitik for Kalundborg Kommune. Revisionen er sket for at uddybe en 
række konkrete spørgsmål og problemstillinger i forhold til den hidtidige udbudspolitik. Det drejer sig bl.a. om 
virksomhedsoverdragelse, arbejdsklausuler og sociale klausuler.  
  
Formålet med en udbudspolitik er at give borgere, leverandører, medarbejdere og øvrige interessenter et overblik 
over, hvordan udbud håndteres i Kalundborg Kommune. Udbudspolitikken indeholder derfor overordnede og 
principielle holdninger til konkurrenceudsættelse og håndtering af disse. Med udbudspolitikken sættes de 
overordnede rammer for Kalundborg Kommunes udbud af tjenesteydelser samt bygge- og anlægsopgaver. Udbud 
af varekøb behandles særskilt i [adresse] indkøbspolitik. 
  
  
BEHANDLING 
Direktion, Økonomiudvalg, Kommunalbestyrelse 
  
INDSTILLING 
Økonomichefen indstiller, at udbudspolitik for Kalundborg Kommune godkendes. 
  
ØKONOMISKE KONSEKVENSER 
Afhænger af det konkrete udbud 
  
  
  
  
  
  
  
  
Direktionens møde den 11. marts 2014: 
Direktionen vedtog at anbefale økonomichefens indstilling. 
Økonomiudvalgets møde den 18. marts 2014: 
Udvalget vedtog at anbefale Direktionens indstilling med flg. ændringer: 
1. Kalundborg Kommune gør som hovedprincip brug af klausuler, jf. s. 5 øverst. 
2. Administrationen udfører kontrol med klausuler i kontrakter på udbudte opgaver, jf. s. 6, andet afsnit. 
  
Ruben Søndergaard, Ø, stemte imod, idet flg. tekst ønskes tilføjet under Klausuler: "Enhver entreprenør pålægges et 
overordnet ansvar for, at både de selv og underentreprenørerne sikrer overholdelse af alle de regler, konventioner og
klausuler der gælder for Kalundborg kommunes udbud. En hovedentreprenør skal således udbudsmæssigt og 
kontraktligt gøres ansvarlig for overholdelsen, og skal mod forlangende have pligt til overfor kommunen at 
dokumentere forholdenes overholdelse i forhold til entreprenører og under-entreprenører." 
  
Bilag 
  
udbudspolitik 
326-2014-68802 
  
  
  
  
Kommunalbestyrelsens møde den 26. marts 2014: 
Et flertal i Kommunalbestyrelsen vedtog at godkende Økonomiudvalgets flertalsindstilling. 
  
For stemte 23 (V, B, O, A, F) 
Imod stemte 2 (Ø). 
